ai4bharat/Pralekha huggingface dataset:
शिक्षा मंत्रालय
केंद्रीय शिक्षा मंत्री ने केंद्रीय विद्यालयों के चार नव-निर्मित भवनों का उद्घाटन किया
ओडिशा, राजस्थान एवं हरियाणा राज्यों में इन नए विकसित परिसरों से लगभग 4000 छात्र लाभान्वित होंगे
केंद्रीय शिक्षा मंत्री श्री रमेश पोखरियाल ‘निशंक’ ने वीडियो कॉन्फ्रेंसिंग के माध्यम से गुरुवार को चार केन्द्रीय विद्यालयों के नव-निर्मित भवनों का उद्घाटन किया। तीन राज्यों में उद्घाटन किए गए चार केन्द्रीय विद्यालयों के भवनों में केन्द्रीय विद्यालय नयागढ़ , केन्द्रीय विद्यालय महुलडीहा, रायरंगपुर , केन्द्रीय विद्यालय हनुमानगढ़  और केन्द्रीय विद्यालय नंबर 3 फरीदाबाद  शामिल हैं।
वीडियो कॉन्फ्रेंसिंग के माध्यम से समारोह को संबोधित करते हुए श्री रमेश पोखरियाल ‘निशंक’ ने कहा कि लगभग 70 करोड़ रुपये की कुल लागत पर ये चार केन्द्रीय विद्यालयों का निर्माण किया गया है, जो अब तक अस्थायी भवनों में चल रहे थे। उन्होंने कहा कि ओडिशा, राजस्थान और हरियाणा राज्यों में इन नए विकसित परिसरों से लगभग 4000 छात्र लाभान्वित होंगे। श्री ‘निशंक’ ने छात्रों, अभिभावकों, शिक्षकों, प्रधानाचार्यों और विद्यालय प्रबंधन समिति के सदस्यों को अपनी हार्दिक शुभकामनाएं दीं। उन्होंने कहा कि आधुनिक सुविधाओं से लैस ये नई इमारतें चार केन्द्रीय विद्यालयों में शिक्षण प्रक्रिया को और मजबूत करेंगी और हमारे छात्रों के लिए नई संभावनाएं खोलेंगी। श्री पोखरियाल ने राज्य सरकारों से अनुरोध किया कि वे ऐसे सभी अनुमोदित केन्द्रीय विद्यालयों के लिए भूमि हस्तांतरण की प्रक्रिया को तेज करें, जो अस्थायी भवनों में चल रहे हैं।
श्री पोखरियाल ने बताया कि केन्द्रीय विद्यालयों के सभी चार नए भवनों का निर्माण ‘ग्रीन बिल्डिंग’ मानदंडों के अनुसार किया गया है और अधिकतम जल संरक्षण सुनिश्चित करने के लिए वर्षा जल संचयन प्रणाली के साथ सुविधा प्रदान की गई है। दिव्यांगजनों की सुविधा के लिए इमारतों को बाधा-मुक्त बनाया गया है। फिटनेस के प्रति छात्रों को प्रोत्साहित करने के उद्देश्य से खेल और शारीरिक गतिविधियों के लिए पर्याप्त स्थान दिया गया है।
नवनिर्मित केवी भवन का विवरण इस प्रकार है:
1. केन्द्रीय विद्यालय नयागढ़ 
यह विद्यालय वर्ष 2010-11 में स्थापित किया गया था। यह कक्षा 1 से 12 तक एक अस्थायी इमारत में चल रहा है। केवीएस ने 16.39 करोड़ रुपये की लागत से एक शानदार इमारत का निर्माण किया है। इसमें सभी आधुनिक सुविधाएं हैं। वर्तमान में ओडिशा राज्य में 62 केन्द्रीय विद्यालय हैं।
2. केन्द्रीय विद्यालय महुलडीहा, रायरंगपुर 
यह विद्यालय वर्ष 2016-17 में स्थापित किया गया था। यह कक्षा 1 से 11 तक एक अस्थायी इमारत में चल रहा है। केन्द्रीय विद्यालय संगठन ने 16.06 करोड़ रुपये की लागत से सभी आधुनिक सुविधाओं से युक्त भवन का निर्माण किया है।
3. केन्द्रीय विद्यालय हनुमानगढ़ 
यह विद्यालय वर्ष 2014-15 में स्थापित किया गया था। यह कक्षा 1 से 10 तक एक अस्थायी भवन में चल रहा है। केवीएस ने सभी आधुनिक सुविधाओं से युक्त एक शानदार भवन का निर्माण किया है, जिसकी लागत 16.06 करोड़ रुपये है। वर्तमान में राजस्थान राज्य में 77 केन्द्रीय विद्यालय हैं।
4. केन्द्रीय विद्यालय नंबर 3 फरीदाबाद 
यह विद्यालय वर्ष 2003-04 में स्थापित किया गया था। यह कक्षा 1 से 11 तक एक अस्थायी भवन में चल रहा है। केवीएस ने 20.19 करोड़ रुपये की लागत से सभी आधुनिक सुविधाओं से युक्त भवन का निर्माण किया है। वर्तमान में हरियाणा राज्य में 34 केन्द्रीय विद्यालय हैं।.एमजी/एएम/एसकेएस/सीएल/एसएस
(Visitor Counter : 164
प्रधानमंत्री कार्यालय
प्रधानमंत्री ने छत्तीसगढ़ के लोगों को राज्य स्थापना दिवस पर बधाई दी
(प्रधानमंत्री श्री नरेन्द्र मोदी ने आज छत्तीसगढ़ के लोगों को राज्य स्थापना दिवस पर शुभकामनाएं दी।
राज्य पुनर्गठन अधिनियम के अंतर्गत केरल का गठन 1 नवंबर 1956 को हुआ था।
प्रधानमंत्री ने कहा, “केरल के पिरावी दिवस के अवसर पर राज्य के बहनों और भाईयों को बधाई देता हूं। राज्य के लोगों ने राष्ट्र के प्रति महत्वपूर्ण योगदान दिया है। राज्य के लोगों की खुशी और समृद्धि की कामना करता हूं।”
विज्ञान एवं प्रौद्योगिकी मंत्रालय
वैज्ञानिकों ने राष्ट्रीय सम्मेलन में क्वांटम डिवाइस, क्वांटम मैटेरियल, ऊर्जा रूपांतरण और भंडारण में नैनो-प्रौद्योगिकी के इस्तेमाल पर चर्चा की
नैनो-मैटेरिलय पर काम करने वाले वैज्ञानिकों और देशभर के छात्रों ने दो दिवसीय राष्ट्रीय सम्मेलन में क्वांटम डिवाइस, क्वांटम मैटेरियल, ऊर्जा रूपांतरण और भंडारण में नैनो तकनीक के इस्तेमाल पर जोर देते हुए भौतिकी क्षेत्र में नैनो-मैटेरियल के इस्तेमाल और प्रगति पर चर्चा की।
भारतीय विज्ञानसंस्थान, बैंगलोर के प्रोफेसर, वैज्ञानिक और इस क्षेत्र में दुनियाभर में प्रख्यात डी.डी. शर्मा ने सम्मेलन मेंनैनो सामग्री के भौतिकी  पर बोलते हुए कहा कि नैनो-सामग्री की इलेक्ट्रॉनिक संरचना एक बहुत ही महत्वपूर्ण क्षेत्र है जिसमें क्वांटम डिवाइस, क्वांटम मैटेरियल, ऊर्जा रूपांतरण और भंडारण में बेहद संभावनाए हैं और गतिशील विचारों वाले बहुत से युवा इसमें गहरी रुचि दिखा रहे हैं।
भारत सरकार के विज्ञान और प्रौद्योगिकी विभाग  के तहत नैनो विज्ञान और प्रौद्योगिकी संस्थान , मोहाली द्वारा सम्मेलन का आयोजन किया गया, जोकि एक स्वायत्त संस्थान है। चंडीगढ़ में 20 और 21 अगस्त 2021 के दौरान हाइब्रिड मोड में, देशभर के विभिन्न शैक्षणिक और वैज्ञानिक संस्थानों के 20 विशेषज्ञ वक्ताओं सहित 100 प्रतिभागियों ने भाग लिया। इसके तहत नैनोसाइंस और नैनो टेक्नोलॉजी से संबंधित भौतिकी के विभिन्न क्षेत्रों पर चर्चा की गई।
इस दौरान आईएनएसटी के निदेशक प्रो अमिताभ पात्रा ने जोर देकर कहा कि यह सम्मेलन प्रख्यात वैज्ञानिकों, शिक्षाविदों के साथ-साथ छात्रों और युवा शोधकर्ताओं के लिए मैटेरियल फिजिक्स में अनुसंधान पर नोट्स का आदान-प्रदान करने के लिए एक उत्कृष्ट प्लेटफॉर्म है।इसके अलावा युवा शोधकर्ताओं को सहयोगी कार्य के लिए एक मंच भी प्रदान कर सकता है।
एचओडी क्वांटम मैटेरियल्स एंड डिवाइस यूनिट  के एचओडी, आईएनएसटी और सम्मेलन के संयुक्त संयोजक डॉ. सुवनकर चक्रवर्ती ने इस बात पर प्रकाश डाला कि यह सम्मेलन शोधकर्ताओं को विभिन्न संस्थानों के बीच सहयोग के माध्यम से योग्य वैज्ञानिक के प्रयासों को आगे बढ़ाने का अवसर प्रदान करेगा और उन्हें इसका लाभ उठाने में भी मदद करेगा। उन्होंने कहा कि नई स्थापित क्यूएमएडी इकाई जैसी सुविधाएं देश में क्वांटम मैटेरियल की आवश्यकता को पूरा कर सकती हैं।
पीएनएम सम्मेलन के संयोजक एहसान अली ने कहा, "यह प्रमुख संस्थानों में काम कर रहे वैज्ञानिकों के बीच एक पुल का निर्माण करेगा।"
भारतीय विज्ञान संस्थान, बैंगलोर के प्रो. अरिंदम घोष, भारतीय प्रौद्योगिकी संस्थान, रोपड़ के प्रो. राजेश वी. नायर, एसएन बोस नेशनल सेंटर फॉर बेसिक साइंसेज की प्रो. तनुश्री साहा दासगुप्ता ने क्वांटम और नैनो मैटेरियल के विभिन्न विषयों पर अपने अनुभव को साझा किया। एचओडी केमिकल बायोलॉजी यूनिट आईएनएसटी की डॉ शर्मिष्ठा सिन्हा, और एनर्जी एंड एनवायरनमेंट के एचओडी डॉ. कमलकनन कैलासम ने भी सम्मेलन में भाग लिया। सम्मेलन के दौरान युवा छात्रों ने एक पोस्टर सत्र में भी भाग लिया।
पत्तन, पोत परिवहन और जलमार्ग मंत्रालय
एसएमपी कोलकाता में कॉर्पोरेट और मनोरंजक सुविधाओं से युक्त ब्रिटेन निर्मित पैडल स्टीमर नई साज-सज्जा के साथ जल्द ही जनता के लिए खुलेगी
ब्रिटेन में डंबर्टन शिपयार्ड में 1944 में निर्मित 'पी एस भोपाल' नामक एक पैडल स्टीमर को श्यामा प्रसाद मुखर्जी पोर्ट, कोलकाता  द्वारा नंबर 22 केपीडी पर एक प्रशिक्षण पोत के रूप में इस्तेमाल किया जा रहा था। इसकी लंबाई लगभग 63 मीटर और चौड़ाई 9.2 मीटर है। एसएमपी कोलकाता के अध्यक्ष श्री विनीत कुमार ने कहा कि वर्ष 2019 में प्रशिक्षण संस्थान के साथ लीज समझौते के पूरा होने के साथ, एसएमपी कोलकाता इस जहाज का नवीनीकरण करना चाहता है, जिसकी धरोहर के रूप में अहमियत है और इसे जनता के लिए खोलना है। तदनुसार, एसएमपी कोलकाता जहाज के दीर्घकालिक पट्टे के लिए गया था जो उस समय जीर्ण-शीर्ण स्थिति में था और उसका अपना प्रणोदन नहीं था।
लंबी अवधि के पट्टे का चयन खुली निविदा के माध्यम से इस शर्त के साथ किया गया था कि पोत पट्टे की पूरी अवधि के दौरान एसएमपी कोलकाता की संपत्ति रहेगा।
पट्टे की शर्त के अनुसार 'पी एस भोपाल' नदी तट या घाट से सटी गोदी में रहेगा और अपनी शक्ति से स्वचलित होगा। जहाज में एक प्रदर्शनी स्थल, रेस्तरां, छोटी सभा के लिए स्थान आदि होगा।
उक्त पोत पूरा होने की अवस्था में और इसे यात्रियों के साथ चलाने के संबंध में सुरक्षा सुनिश्चित करने के लिए नदी में कुछ परीक्षण किए गए हैं।
एसएमपी कोलकाता के अध्यक्ष श्री विनीत कुमार के अनुसार, एसएमपी कोलकाता अगले महीने की शुरुआत में भारतीय उपमहाद्वीप में अपनी तरह के पहले इस नवीनीकृत पोत का उद्घाटन करने की योजना बना रहा है।
हालांकि पैडल अभी चालू नहीं है, पोत की मूल संरचना में कोई बदलाव नहीं किया गया है और प्रणोदन के साथ नए मुख्य इंजन स्थापित किए गए हैं ताकि जहाज यात्रियों के साथ नदी में चलते हुए उन्हें उसी तरह का वास्तविक अनुभव दिला सके जैसा कि 1944 में होता था।
विज्ञान एवं प्रौद्योगिकी मंत्रालय
आईएनएसटी के वैज्ञानिकों ने दिखते प्रकाश में कपड़ों के कीटाणुशोधन की दिशा में कम लागत वाला धातु रहित नैनो मटीरियल ढूंढ़ा है
इन नैनो मटीरियल्स में बढ़ी हुई जैवनाशी गतिविधि होती है
मौजूदा हालात में प्रासंगिकता को देखते हुए इस प्रौद्योगिकी को एंटीवायरल दक्षता के लिए भी परखा जाएगा
भारत सरकार के विज्ञान और प्रौद्योगिकी विभाग के अंतर्गत आने वाले स्वायत्त संस्थान, नैनो विज्ञान और प्रौद्योगिकी संस्थान  में वैज्ञानिकों ने दृश्य प्रकाश में सूक्ष्मजीव कीटाणुशोधन के लिए एक कम लागत वाले धातु रहित नैनोमटीरियल को ढूंढा है जो चांदी और अन्य धातु-आधारित सामग्रियों का विकल्प हो सकता है।
आईएनएसटी में डॉ. कमलाकन्नन कैलासम के समूह ने डॉ. आसिफ खान शानवस के सहयोग से अंतर्राष्ट्रीय पत्रिका 'कार्बन' में प्रकाशित अपने हालिया अध्ययन में, दृश्य-प्रकाश-चालित जीवाणुरोधी गतिविधि के लिए कार्बन नाइट्राइड क्वांटम डॉट्स  का परीक्षण किया है और स्तनधारी कोशिकाओं के साथ जैव-अनुकूल होने के साथ-साथ इसे प्रभावी पाया है। इस टीम ने सुझाव दिया है कि ये धातु / गैर-धातु सेमीकंडक्टरों और महंगी चांदी के लिए एक व्यवहार्य एंटी-बैक्टीरियल विकल्प होगा, जो इसे लागत कुशल बनाता है।
आईएनएसटी की टीम के अनुसार, ये नैनोमटीरियल्स बढ़ी हुई जैवनाशी गतिविधि रखते है, जिसका कारण ये है कि जी-सीएनक्यूडी का बड़ा सतह क्षेत्र पराबैंगनी और दृश्य दोनों क्षेत्रों में अधिक प्रतिक्रियाशील स्थलों और प्रकाश संबंधी अवशोषण रखता है। जी-सीएनक्यूडी में प्रतिक्रियाशील ऑक्सीजन प्रजातियों  को उत्पन्न करने की क्षमता है। आरओएस तेजी से संपर्क करता है और तुरंत उपलब्ध बड़े जैविक अणुओं  को नुकसान पहुंचाता है जैसे कि कोशिका झिल्ली या आवरण पर मौजूद लिपिड और कोशीय सतह पर मौजूद प्रोटीन, उन सूक्ष्मजीवों को निष्क्रिय करने की दिशा में। निष्क्रियता का ये तंत्र किसी विशेष रोगाणु के लिए गैर-विशिष्ट है, क्योंकि लिपिड और प्रोटीन माइक्रोबियल दुनिया के निवासियों के प्रमुख घटक हैं।
ये वैज्ञानिक ऐसे रास्ते तलाश रहे हैं जिनसे डोप या अनडोप किए हुए कार्बन नाइट्राइड आधारित मटीरियल को कपड़ों वाली बुनावटों के साथ मिलाया जा सके जो रोगाणुरोधी गतिविधि के लिए इष्टतम नमी और तापमान के अंतर्गत लगातार प्रतिक्रियाशील ऑक्सीजन प्रजातियों  का उत्पादन कर सकें।
उन्होंने बताया कि छींकने के दौरान उत्पन्न एरोसोल की बूंदों में पर्याप्त नमी होती है जो इन बूंदों में मौजूद किसी भी संक्रामक एजेंटों के आरओएस की मध्यस्थता से कीटाणुशोधन में तब मदद कर सकती है, जब एक बार वो सूरज की रोशनी या परिवेशी सफेद प्रकाश के तले इस नैनो मटीरियल सिले कपड़े के संपर्क में आए। इस वर्तमान अध्ययन में एक सामान्य टेबल लैंप का उपयोग किया गया जो एक साफ दिन में सूर्य के प्रकाश जितनी रोशनी प्रदान करता है।
सामान्य पराबैंगनी मध्यस्थता वाले कीटाणुशोधन के मुकाबले दृश्य प्रकाश पर निर्भरता भी फायदेमंद है, क्योंकि उसमें यूवी प्रकाश उत्सर्जक उपकरणों से सावधानीपूर्वक काम लेने की आवश्यकता होती है। वर्तमान परिदृश्य में इसकी प्रासंगिकता को देखते हुए एंटीवायरल दक्षता के लिए भी इस तकनीक को टटोला जाएगा।
[प्रकाशन: प्रांजलि यादव, एस.टी. निशांति, भाग्येश पुरोहित, आसिफ खान शानवस, कमलाकन्नन कैलासम, कुशल जीवाणुरोधी एजेंटों के तौर पर धातु रहित दृश्य प्रकाश फोटोकैटलिटिक कार्बन नाइट्राइड क्वांटम डॉट्स: एक गहरा अध्ययन ]
राष्ट्रपति सचिवालय
प्रेस विज्ञप्ति
प्रधानमंत्री श्री नरेन्द्र मोदी की सलाह पर राष्ट्रपति ने निर्देश दिया है कि केन्द्रीय मंत्री श्री पीयूष गोयल को उनके मौजूदा विभागों के अलावा उपभोक्ता मामले, खाद्य एवं सार्वजनिक वितरण मंत्रालय का प्रभार भी सौंप दिया जाए।
जनजातीय कार्य मंत्रालय
श्री अर्जुन मुंडा 4 मार्च को झारखंड के सरायकेला-खरसावां में प्रतिभाशाली आदिवासी युवाओं के लिए आयोजित "कौशल महोत्सव" जॉब फेयर में शामिल हुए
सरकार लोगों के हुनर को बढ़ाने और इससे जुड़े रोजगार मुहैया कराने के लिए प्रयास करती रहेगी: श्री अर्जुन मुंडा
केंद्रीय जनजातीय कार्य मंत्री श्री अर्जुन मुंडा ने 4 मार्च को मुख्य अतिथि के रूप में कौशल महोत्सव में भाग लिया। इस महोत्सव को कौशल विकास मंत्रालय ने जनजातीय कार्य मंत्रालय, मोटर वाहन कौशल विकास परिषद और राष्ट्रीय कौशल विकास परिषद के सहयोग से प्रधानमंत्री श्री नरेंद्र मोदी के 'अवसरों को हमारे युवाओं के कौशल से जोड़ने पर ध्यान केंद्रित करने के आह्वान' के अनुरूप आयोजित किया है। श्री मुंडा अपने खूंटी संसदीय क्षेत्र में आने वाले सरायकेला-खरसावां जिले के काशी साहू कॉलेज बहुउद्देश्यीय सभागार में हो रहे इस कार्यक्रम में शामिल हुए।
इस कार्यक्रम में जनजातीय कार्य मंत्रालय में अतिरिक्त सचिव सुश्री आर जया, सरायकेला के उपायुक्त अरवा राजकमल, एएसडीसी के सीईओ अरिंदम लाहिड़ी और अन्य अधिकारी भी उपस्थित थे।
मेगा जॉब फेयर सार्वजनिक-निजी भागीदारी का एक अनूठा उदाहरण है और इसमें प्रमुख ऑटोमोटिव कंपनियों ने भाग लिया, जो आदिवासी युवाओं को दोपहिया और चौपहिया वाहनों के लिए प्रशिक्षित तकनीशियन बनने के लिए नौकरी के अवसर प्रदान कर रही थी। जॉब फेयर में 11 कंपनियों द्वारा विभिन्न जॉब रोल्स में 350 से अधिक उम्मीदवारों का चयन किया गया।
इस अवसर पर बोलते हुए केन्द्रीय मंत्री श्री अर्जुन मुंडा ने मेले में नियुक्ति पत्र प्राप्त करने वाले सभी युवाओं को हार्दिक बधाई एवं उज्ज्वल भविष्य की शुभकामनाएं देते हुए कहा कि आज जनजातीय कार्य मंत्रालय, कौशल विकास मंत्रालय के सहयोग से और उद्यमिता, एएसडीसी, एनएसडीसी और एनसीवीईटी ने आजीविका मिशन को एक नया आयाम दिया है। उन्होंने कहा कि भारत सरकार आने वाले भविष्य में लोगों के कौशल को बढ़ाने और इससे संबंधित रोजगार प्रदान करने के लिए प्रयास करती रहेगी जिसमें स्वास्थ्य, शिक्षा और प्रौद्योगिकी जैसे सभी क्षेत्र होंगे। अगर लोग लघु उद्योग चलाना चाहते हैं तो उनके लिए अवसर उपलब्ध कराए जाएंगे।
उन्होंने कहा कि "सेवा परमो धर्मः" समाज के अंतिम छोर पर खड़े व्यक्ति के उत्थान के लिए कार्य करने की प्रेरणा देता है। देश के माननीय प्रधानमंत्री श्री नरेंद्र मोदी के मार्गदर्शन में केंद्र सरकार इस विचार को आगे बढ़ाकर एक वास्तविकता बना रही है।
जनजातीय मामलों के मंत्रालय की अपर सचिव सुश्री आर जया ने कहा, "मेरा मानना है कि झारखंड में छात्रों और ऑटोमोटिव क्षेत्र के लिए जॉब फेयर एक महत्वपूर्ण आयोजन था। इसने आदिवासी छात्रों को अपने कौशल का प्रदर्शन करने और कंपनियों को अपनी इकाइयों के लिए सही प्रतिभा खोजने के लिए एक मंच प्रदान किया, जिससे आदिवासी युवाओं को अपने कौशल को उन्नत करने और प्रतिष्ठित संगठनों के साथ काम करने का सही अवसर मिला।"
एएसडीसी के सीईओ, अरिंदम लाहिड़ी ने इस आयोजन के सफल परिणाम पर प्रसन्नता व्यक्त की, क्योंकि भाग लेने वाली कंपनियों को उनकी कामकाजी इकाइयों के लिए एक कुशल कार्यबल मिला। उन्होंने कहा: "एएसडीसी झारखंड के युवाओं को कौशल के अवसर प्रदान करने के लिए प्रतिबद्ध है। हमारे प्रशिक्षण कार्यक्रम छात्रों को ऑटोमोटिव क्षेत्र में सफल होने के लिए आवश्यक कौशल से लैस करने के लिए डिज़ाइन किए गए हैं और इस जॉब फेयर जैसे आयोजन हमारी सफलता के उदाहरण हैं। हम इतने सारे उम्मीदवारों को सुरक्षित रोजगार देखकर रोमांचित हैं और हम भविष्य में निरंतर सफलता की आशा करते हैं।"
एमजी/एएम/पीके
(Visitor Counter : 184
राष्ट्रपति सचिवालय
राष्ट्रपति 26 से 28 सितंबर तक कर्नाटक की यात्रा पर रहेंगी
राष्ट्रपति श्रीमती द्रौपदी मुर्मु 26 से 28 सितंबर, 2022 तक कर्नाटक का दौरा करेंगी। राष्ट्रपति के रूप में यह किसी भी राज्य की उनकी पहली यात्रा होगी।
26 सितंबर, 2022 को राष्ट्रपति चामुंडी हिल्स, मैसूर में मैसूर दशहरा महोत्सव का उद्घाटन करेंगी। उसी दिन वे हुबली-धारवाड़ नगर निगम द्वारा हुबली में आयोजित सम्मान समारोह 'पौरा सनमान' में भी शामिल होंगी। वे धारवाड़ में भारतीय सूचना प्रौद्योगिकी संस्थान, धारवाड़ के नए परिसर का भी उद्घाटन करेंगी।
27 सितंबर, 2022 को राष्ट्रपति बेंगलुरु में हिंदुस्तान एयरोनॉटिक्स लिमिटेड की एकीकृत क्रायोजेनिक इंजन निर्माण सुविधा का उद्घाटन करेंगी। इस अवसर पर, वे वर्चुअल रूप में जोनल इंस्टीट्यूट ऑफ वायरोलॉजी  की आधारशिला भी रखेंगी। इसी दिन, राष्ट्रपति सेंट जोसेफ विश्वविद्यालय के उद्घाटन समारोह में शामिल होंगी और उनके सम्मान में कर्नाटक सरकार द्वारा बेंगलुरु में आयोजित एक नागरिक स्वागत समारोह में भी भाग लेंगी।
28 सितंबर 2022 को राष्ट्रपति नई दिल्ली वापस आयेंगी।
विज्ञान एवं प्रौद्योगिकी मंत्रालय
भू-अनुसंधान विद्वानों ने एनजीआरएसएम में समाज के लिए भू-विज्ञान पर चर्चा की
भू-अनुसंधान विद्वानों नेएक वेबिनार के जरिए चौथे राष्ट्रीय भू-अनुसंधान विद्वान बैठक  में प्राकृतिक संसाधनों, जल प्रबंधन,भूकंप,मॉनसून,जलवायु परिवर्तन,प्राकृतिक आपदा,नदी प्रणालियों जैसे कई क्षेत्रों पर ध्यान केंद्रित करने के लिए ‘समाज के लिए भू-विज्ञान’विषय पर चर्चा की। इस बैठक का आयोजन भारत सरकार के विज्ञान एवं प्रौद्योगिकी विभाग के तहत स्वायत्त संस्थान वाडिया इंस्टीट्यूट ऑफ हिमालयन जियोलॉजी , देहरादून ने किया।
विज्ञान एवं प्रौद्योगिकी विभाग के सचिव प्रो. आशुतोष शर्माइस कार्यक्रम में मुख्य अतिथि और कार्यक्रम के संरक्षक भी थे। कार्यक्रम के उद्घाटन भाषण में प्रो. आशुतोष शर्मा ने जल स्रोतों का पता लगाने, सिविल इंजीनियरों के लिए भू-विज्ञान,फसल और पानी के संबंध में जलवायु परिवर्तन का अध्ययन, खेतों में विभिन्न प्रौद्योगिकियों के इस्तेमाल, कृषि एवं सतत विकास में सौर ऊर्जा के उपयोग जैसे भू-अनुसंधान के विभिन्न पहलुओं के बारे में बात की।
पिछले सप्ताह आयोजित इस दो दिवसीय वेबिनार में देश भर के प्रतिष्ठित वक्ताओं से 20 आमंत्रित वार्ताएं शामिल की गईं।
वाडिया इंस्टीट्यूट ऑफ हिमालयन जियोलॉजी के संचालन निकाय के अध्यक्ष प्रो. अशोक साहनी ने युवा विद्वानों को समाज के हित में अनुसंधान करने के लिए प्रेरित किया। डब्ल्यूआईएचजी के निदेशक डॉ. कलाचंदसैनऔर संस्थान के वरिष्ठ वैज्ञानिकों ने मौजूदा रुझानों और भू-विज्ञान अनुसंधान की सामाजिक प्रासंगिकता पर प्रस्तुतियां दीं।
डब्ल्यूआईएचजी के नियमित आयोजन के रूप में राष्ट्रीय भू-अनुसंधान विद्वान बैठक की शुरुआत वर्ष 2016 में हुई। इसका उद्देश्य युवा शोधार्थियों और छात्रों को अपने अनुसंधान कार्यों को साझा करने, समकक्ष लोगों की उस पर राय जानने और इस आधार पर अपने कार्यों को पहले से और बेहतर बनाने के लिए एक उचित मंच प्रदान करते हुए अनुसंधान में उनकी रूचि को और प्रगाढ़ करने के लिए प्रोत्साहित करना है।यह कार्यक्रम उन्हें प्रख्यात भू-वैज्ञानिकों के साथ बातचीत कर उनका अनुभव हासिल करने और भू-विज्ञान अनुसंधान क्षेत्र केनवीनतम रुझानों को समझने का अवसर भी प्रदान करता है।
इस वर्षवैश्विक कोविड-19महामारी के कारणचौथे राष्ट्रीय भू-अनुसंधान विद्वान बैठक  का आयोजन वेबिनार के माध्यम से किया गया जो डब्ल्यूआईएचजी की और से ऐसा पहला कार्यक्रम था। इस आयोजन में भारत के लगभग 82 विभिन्न विश्वविद्यालयों,संस्थानों और अन्य संगठनों के कुल 657विद्वानों ने भाग लिया।
एसजी/एएम/एके
(Visitor Counter : 369
प्रधानमंत्री कार्यालय
जापान के एनएसएस सेक्रेट्री जनरल शिगेरू कीतामूरा ने प्रधानमंत्री से भेंट की
जापान के राष्ट्रीय सुरक्षा सचिवालय  के सेक्रेट्री जनरल श्री शिगेरू कीतामूरा ने आज प्रधानमंत्री श्री नरेन्द्र मोदी से मुलाकात की।
प्रधानमंत्री ने श्री कीतामूरा द्वारा सितम्बर 2019 में पदभार संभालने के बाद उनकी पहली भारत यात्रा पर उनका स्वागत किया और क्षेत्र में शांति, प्रगति और सुरक्षा के लिए दोनों देशों के बीच बढ़ती रणनीतिक साझेदारी के महत्व पर जोर दिया। उन्होंने विश्वास व्यक्त किया कि श्री कीतामूरा का भारत के राष्ट्रीय सुरक्षा सलाहकार के साथ विचार-विमर्श द्विपक्षीय सहयोग के इस महत्वपूर्ण पहलू को मजबूत बनाने का मार्ग प्रशस्त करेगा।
प्रधानमंत्री ने जापान के प्रधानमंत्री शिंतो आबे के साथ अपनी गहरी मित्रता को याद किया और कहा कि अगले वर्ष भारत-जापान वार्षिक शिखर बैठक में वह उनका स्वागत करने का इंतजार कर रहे हैं।
नागरिक उड्डयन मंत्रालय
प्रधानमंत्री ने उत्तर प्रदेश के जेवर में नोएडा अंतर्राष्ट्रीय ग्रीनफील्ड हवाई अड्डे की आधारशिला रखी
परियोजना से क्षेत्र में औद्योगिक बुनियादी ढांचे का सर्वांगीण विकास होगा, रोजगार के अवसर बढ़ेंगे और विनिर्माण एवं निर्यात को बढ़ावा मिलेगा
प्रधानमंत्री श्री नरेन्द्र मोदी ने आज उत्तर प्रदेश के जेवर में नोएडा अंतर्राष्ट्रीय ग्रीनफील्ड हवाई अड्डे की आधारशिला रखी।
नोएडा अंतर्राष्ट्रीय हवाई अड्डा उत्तर प्रदेश के गौतम बुद्ध नगर जिले में यमुना एक्सप्रेसवे अंतर्राष्ट्रीय विकास प्राधिकरण  के अधिसूचित क्षेत्र में जेवर में 1,334 हेक्टेयर क्षेत्र में बनाया जाएगा। हवाई अड्डा रणनीतिक रूप से इंदिरा गांधी अंतर्राष्ट्रीय हवाई अड्डे से लगभग 72 किमी, नोएडा से लगभग 52 किलोमीटर, आगरा से लगभग 130 किलोमीटर और दादरी स्थित मल्टी-मोडल लॉजिस्टिक्स हब से लगभग 90 किलोमीटर की दूरी पर स्थित होगा।
यह परियोजना नोएडा इंटरनेशनल एयरपोर्ट लिमिटेड  द्वारा कार्यान्वित की जाएगी, जो एक संयुक्त उद्यम कंपनी है। कंपनी में उत्तर प्रदेश सरकार की 37.5 प्रतिशत हिस्सेदारी होगी। अन्य हिस्सेदारों में नोएडा - 37.5 प्रतिशत, ग्रेटर नोएडा - 12.5 प्रतिशत और येइडा - 12.5 प्रतिशत शामिल हैं।
परियोजना को चार चरणों में पूरा किया जाएगा। रियायत समझौते के अनुसार, प्रति वर्ष 1.2 करोड़ यात्रियों के लिए पहला चरण पूरा किया जाएगा और निर्धारित तिथि से 29.9.2024 तक 1,095 दिनों के भीतर चालू करना होगा।
हवाई अड्डा रणनीतिक रूप से सभी दिशाओं में उत्कृष्ट पहुंच वाली सड़कों के साथ स्थित है। यहां ग्रेटर नोएडा को आगरा से जोड़ने वाला 100 मीटर चौड़ा यमुना एक्सप्रेसवे है। 100 मीटर चौड़ा वेस्टर्न पेरिफेरल एक्सप्रेसवे, फॉर्मूला-1 ट्रैक पर यमुना एक्सप्रेसवे से होकर गुजरता है और पलवल, मानेसर, गाजियाबाद, बागपत एवं मेरठ को जोड़ता है।
जेवर हवाई अड्डे के लिए सभी मंजूरी और एनओसी  प्राप्त कर ली गई है। भूमि अधिग्रहण का कार्य पूरा कर लिया गया है। परियोजना के लिए रियायत समझौते पर 7 अक्टूबर, 2020 को हस्ताक्षर किए गए थे और 10 अगस्त, 2021 को वित्तीय समझौते से जुड़ी शर्तें पूरी कर ली गयी थीं। हवाई अड्डे के विकास के लिए मास्टर प्लान को मंजूरी दे दी गई है और पुनर्वास एवं पुन: स्थापन का काम पूरा हो गया है।
इस परियोजना के क्रियान्वयन से क्षेत्र में औद्योगिक अवसंरचना का सर्वांगीण विकास होगा, रोजगार के अवसर बढ़ेंगे तथा विनिर्माण एवं निर्यात को प्रोत्साहन मिलेगा। हवाई अड्डा, पर्यटन में तेजी से वृद्धि के साथ-साथ हवाई यातायात को भी सुगम बनाएगा।
उत्तर प्रदेश सरकार की अधीनस्थ इकाई येइडा परियोजना के विकास के लिए नोडल विभाग है।
जनजातीय कार्य मंत्रालय
केंद्रीय मंत्री श्री अर्जुन मुंडा ने पालघर में जनजातीय कल्याण संगोष्ठी "मंथन" का उद्घाटन किया
जनजातीय कल्याण से जुड़े सभी संस्थानों और राज्यों को एक साझा योजना बनाने के लिए साथ आना चाहिए: जनजातीय मामलों के मंत्री
केंद्रीय जनजातीय मंत्री अर्जुन मुंडा ने महाराष्ट्र के पालघर में आज जनजातीय समुदाय के उत्थान पर आयोजित दो दिवसीय संगोष्ठी "मंथन" का उद्घाटन किया। इस दौरान जनजातीय मामलों के राज्यमंत्री बिश्वेश्वर टुडु भी मौजूद थे।
इस मौके पर श्री मुंडा ने जनजातीय कल्याण से जुड़े सभी संस्थानों और राज्यों से एकसाथ आकर साझा योजना बनाने की अपील की। उन्होंने यह भी कहा कि आज तक “शेड्यूल ट्राइब कंपोनेंट ” के तहत जो भी चीजें लागू हुई हैं, उनके ऊपर एक रिपोर्ट बनाई जानी चाहिए। उन्होंने बताया कि बहुत विचार-विमर्श करने के बाद एसटीसी बनाई गई थी। इसलिए अलग-अलग राज्यों में इसके प्रदर्शन का मूल्यांकन करना चाहिए।
केंद्रीय मंत्री ने कहा कि राज्यों के शिक्षा मंत्रालय के प्रतिनिधि नई शिक्षा नीति के तहत क्षेत्रीय भाषाओं में शानदार काम कर रहे हैं, उन्हें पांच सदस्यीय समिति में शामिल करना चाहिए, जो जनजातीय मामलों के मंत्रालय द्वारा किए जाने वाले काम के विस्तार की जांच करेगी।
देश के जिन-जिन राज्यों में जनजातीय म्यूजियम बनाए जा रहे हैं, उनके जनजातीय मंत्री और मुख्य सचिव इस संगोष्ठी में हिस्सा ले रहे हैं।
मंथन संगोष्ठी के बारे में
संगोष्ठी का मुख्य ध्यान आजादी के अमृत महोत्सव के तहत एकलव्य मॉडल रहवासी स्कूल, शुल्क नियंत्रण प्राधिकरण, अनुदान विभाग और जनजातीय म्यूजियम द्वारा आयोजित किए जाने वाले कार्यक्रमों पर केंद्रित है। यह जनजातीय म्यूजियम ही स्वतंत्रता संग्राम सेनानी भगवान बिरसा मुंडा की बरसी पर “जनजातीय गौरव दिवस” का आयोजन करते हैं। इन कार्यक्रमों के तहत एसटीसी योजना और जनजातीय आबादी के स्वास्थ्य और शिक्षा पर विमर्श भी शामिल है।
महाराष्ट्र के अलावा, जम्मू-कश्मीर, बिहार, छत्तीसगढ़, हिमाचल प्रदेश, मध्य प्रदेश, राजस्थान, उत्तर प्रदेश, गोवा, झारखंड, पश्चिम बंगाल, मणिपुर, त्रिपुरा, गुजरात, दादरा एवम् नगर हवेली, असम, मिजोरम, मेघालय, अरूणाचल प्रदेश, सिक्किम, नगालैंड, आंध्रप्रदेश, तमिलनाडु के जनजातीय कल्याण विभाग के प्रतिनिधि इस संगोष्ठी में हिस्सा ले रहे हैं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण अभियान के अंतर्गत अब तक कुल 220.66 करोड़  टीके लगाये जा चुके हैं
पिछले चौबीस घंटों में 659 टीके लगाये गये
भारत में सक्रिय मरीज़ों की संख्या 32,814 है
सक्रिय मामलों की दर 0.07 प्रतिशत है
स्वस्थ होने की वर्तमान दर 98.74 प्रतिशत है
पिछले चौबीस घंटों में 3,726 व्यक्ति स्वस्थ हुए, जिससे स्वस्थ हुए लोगों की संख्या बढ़कर 4,41,92,837 हो गयी है
पिछले चौबीस घंटों में 5,357 नये मामले सामने आये
दैनिक सक्रिय मामलों की दर 
साप्ताहिक सक्रिय मामलों की दर  है
अब तक 92.27 करोड़ जांच की जा चुकी हैं; पिछले चौबीस घंटों में 1,57,894 जांच की गईं
रक्षा मंत्रालय
वायु सेना के उप प्रमुख ने नेशनल फ्लाइट टेस्ट सेंटर, एयरोनॉटिकल डेवलपमेंट एजेंसी और हिंदुस्तान एयरोनॉटिक्स लिमिटेड, बेंगलूरु का दौरा किया
वायु सेना के उप प्रमुख  एयर मार्शल आशुतोष दीक्षित ने स्वदेशी लड़ाकू विमान परियोजनाओं की प्रगति का आकलन करने के लिए नेशनल फ्लाइट टेस्ट सेंटर, एयरोनॉटिकल डेवलपमेंट एजेंसी और हिंदुस्तान एयरोनॉटिक्स लिमिटेड  के तेजस प्रभाग का दौरा किया। वह खुद एक उत्सुक प्रायोगिक परीक्षण पायलट हैं। वह लड़ाकू विमानों के विकास एवं विनिर्माण में आत्मनिर्भरता के लिए भारतीय वायु सेना के आत्मनिर्भर भारत प्रयासों का संचालन कर रहे हैं। अपने इस दौरे के दौरान एयर मार्शल ने हल्के लड़ाकू विमान  तेजस के सीरीज प्रोडक्शन ट्रेनर-01 को उड़ाया, जो अपनी क्षमताओं का प्रत्यक्ष अनुभव प्राप्त करने के लिए अंतिम दौर के विकास परीक्षण से गुजर रहा है। फिलहाल भारतीय वायु सेना हल्के लड़ाकू विमान एमके 1 के साथ उड़ान भरती है और उसके पास 83 हल्के लड़ाकू विमान एमके 1ए का ऑर्डर लंबित है।
तेजस डिवीजन के दौरे के दौरान एचएएल की टीम ने डीसीएएस को प्रशिक्षण विमान के उत्पादन की स्थिति और एलसीए एमके 1ए की डिलीवरी की योजना के बारे में जानकारी दी। घरेलू लड़ाकू हेलीकॉप्टर के उत्पादन की स्थिति का आकलन करने के लिए डीसीएएस हल्के लड़ाकू हेलीकॉप्टर  प्रचंड के उत्पादन संयंत्र का भी दौरा करेंगे। भारतीय वायु सेना के लिए 10 एलसीएच लिमिटेड सीरीज प्रोडक्शन विमान की डिलीवरी पूरी होने वाली है। साथ ही भारतीय वायु सेना और भारतीय सेना के लिए 145 सीरीज प्रोडक्शन एलसीएच के ऑर्डर को पूरा करने के लिए सीरीज प्रोडक्शन विमान का उत्पादन जल्द शुरू होने की संभावना है।